Balash allierte seg med armenske opprørere under ledelse av Vahan Mamikonean, og med deres hjelp slo han ned et opprør organisert av hans bror eller nevø (Peroz' sønn) Zareh eller Zarir. Balash ble av de kristne lovprist som mild og tolerant i forhold til deres tro. Etter fire år som konge ble han angrepet av nok en nær slektning, nevøen Kavadh I, som med hjelp av heftalittiske styrker avsatte og blindet Balash.